Správa

o činnosti Akademického senátu Slovenskej technickej univerzity v Bratislave za akademický rok 2015/2016

­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V akademickom roku 2015/2016 bolo 16 zasadnutí Akademického senátu STU. Z tohto počtu boli 2 krát zvolané mimoriadne zasadnutia AS STU a to:

* dňa 21.01.2016, kedy predseda AS zdôvodnil potrebu zvolania mimoriadneho zasadnutia senátu nutnosťou vyhlásenia doplňujúcich volieb do AS STU a voľby členov volebnej komisie AS STU pre doplňujúce voľby člena zamestnaneckej časti AS STU za Fakultu informatiky a informačných technológií STU (ďalej len FIIT STU) na funkčné obdobie 2016-2019, nakoľko sa jednému zo senátorov z FIIT STU začiatkom roka 2016 znížil pracovný úväzok a v súlade s § 8 ods. 6 písm. c) Zákona č 131/2002 Z. z. o vysokých školách a o zmene a doplnení niektorých zákonov mu zaniklo aj členstvo v zamestnaneckej časti akademickej obce na FIIT STU a tým aj členstvo v AS STU. Z dôvodu, že FIIT STU nemá zvolených náhradníkov predseda AS STU vyhlásil v zmysle „Zásad volieb do Akademického senátu Slovenskej technickej univerzity v Bratislave“ schválených v AS STU dňa 23.02.2015 doplňujúce voľby zástupcu zamestnaneckej časti FIIT STU v AS STU. V zmysle hore uvedených „Zásad ...“ (čl. 9 ods. 2) sa doplňujúce voľby musia uskutočniť podľa tých istých zásad ako riadne voľby do AS STU. Preto musel AS STU schváliť volebnú komisiu AS STU pre doplňujúce voľby do AS STU.
* dňa 02.05.2016 predseda Akademického senátu Slovenskej technickej univerzity v Bratislave (ďalej len AS STU) privítal senátorov a zdôvodnil potrebu zvolania mimoriadneho zasadnutia AS STU, ktoré vyplynulo zo zasadnutia AS STU konaného dňa 25.04.2016 - bod 15/ Rôzne (odrážka prvá) a bod 12/ Návrh na odsúhlasenie NZ a dodatkov k NZ v zmysle zápisnice č. 7 zasadnutia AS STU.

Zasadnutia akademického senátu sa uskutočňujú posledný pondelok v kalendárnom mesiaci (okrem prázdnin).

Ekonomická komisia zasadala 15x

Legislatívna komisia zasadala 9x

Pedagogická komisia zasadala 5x

Volebná komisia zasadala 3x

Zasadnutia komisií nie sú pravidelné, zvolávajú sa podľa potreby prerokovať konkrétne materiály.

Rokovania AS STU

Akademický senát STU prijal na svojich zasadnutiach uznesenia, väčšinou k materiálom, ktoré v zmysle zákona o vysokých školách musia byť predložené na schválenie akademickému senátu univerzity. K materiálom predloženým na prerokovanie prijal príslušné závery a odporúčania.

AS STU schválil návrhy rektora na vymenovanie prorektorov na funkčné obdobie 2015 – 2019 a na vymenovanie členov Vedeckej rady STU na funkčné obdobie 2015 – 2019

Predseda AS STU konštatoval, že v zmysle platného Rokovacieho poriadku AS STU bol za zástupcu STU v RVŠ nadpolovičnou väčšinou hlasov všetkých členov AS STU právoplatne zvolený Bohumil Kováč na ďalšie funkčné obdobie.

Rektor STU predniesol návrh na vymenovanie nového člena Správnej rady STU.

Predseda volebnej komisie na zasadnutí AS STU 18.05.2015 informoval prítomných, že voľby členov AS STU prebehli v stanovenom termíne a v súlade s predpismi, VK AS STU skontrolovala protokoly a skonštatovala, že tiež sú v súlade s predpismi.

V zamestnaneckej časti všetkých fakúlt + ÚM je 1292 zamestnancov, na voľbách sa zúčastnilo 932 zamestnancov, čo predstavuje 72 % účasť.

V študentskej časti všetkých fakúlt + ÚM je 13.680 študentov, na voľbách sa zúčastnilo 1645 študentov, čo predstavuje 12 % účasť.

Predseda AS STU sa poďakoval všetkým členom obvodných komisií, predsedovi a členom VK STU za ich prácu.

Na zasadnutí AS STU dňa 25.05.2015 sa uskutočnili voľby predsedu AS STU, podpredsedu zamestnaneckej časti AS STU, predsedu a podpredsedu študentskej časti AS STU, členov PAS STU ako aj členov stálych pracovných komisií AS STU a ich predsedov.

**Schvaľované materiály:**

Výročná správa o činnosti STU v roku 2014

Výročná správa o hospodárení STU za rok 2014

Dodatok č. 3 k OP R-STU

Návrh na zmenu Vnútorného predpisu číslo 8/2013 Štip. poriadok STU zo dňa 29.10.2013

Dodatok č. 3 k Štatútu Strojníckej fakulty STU

Konečný rozpis dotácie na rok 2014

Rozpočet STU na rok 2015

Rozpočet STU na rok 2015 – rozpis dotácie

Úprava rozpočtu STU na rok 2014 – časť rozpis dotácie na rok 2015 z Dodatku č. 4 k DZ

Definitívny rozpis dotácie STU na rok 2014 – oprava APVV

Príprava volieb do AS na funkčné obdobie 2015-2019

Dodatok č. 2 k OP UVP STU

Ďalšie podmienky prijímania na štúdium bakalárskeho študijného programu priestorové plánovanie v priemyselnom podniku v akademickom roku 2016/2017 na ÚM STU

Ďalšie podmienky prijímania na štúdium bakalárskeho študijného programu priestorové plánovanie v akademickom roku 2016/2017 na Ústave manažmentu STU

Organizačný poriadok Vydavateľstva STU

Žiadosti o predchádzajúci súhlas AS STU na prenájom nehnuteľného majetku.

Stanovisko – vydržanie pozemkov STU v obci Nižná Boca

Návrhy Dodatkov k OP R-STU, KHC STU a UVP

Doplnenie Vedeckej rady STU

Organizačný poriadok ICV STU

Ďalšie podmienky prijímania na štúdium inžinierskeho študijného programu priestorové plánovanie v ŠO priestorové plánovanie v akademickom roku 2017/2018 na ÚM STU

Ďalšie podmienky prijímania na štúdium doktorandského študijného programu priestorové plánovanie v ŠO priestorové plánovanie v akademickom roku 2017/2018 na ÚM STU

Rozpočet STU – úprava dotácie na rok 2016 – použitie nerozdelenej dotácie

Rozpočet STU – úprava rozpisu dotácie Dodatkov č. 8 a č. 10 k Dotačnej zmluve

Podrobnejší popis priebehu zasadnutí AS STU je k nahliadnutiu na webovej stránke STU – zápisnice AS STU